Eelpool öeldu ei ole kindel stsenaarium, palju sõltub inimeste iseloomudest, nende tunnete sügavusest ja kompromissivalmidusest. Kõiki probleeme on võimalik lahendada, kui väga tahetakse ja kui leidub piisav motiiv. Abielulistes suhetes on kõige tugevam motiiv armastus ja soov oma lastele normaalne kodu kindlustada.  Paindlikkus võiks olla olulisem märksõna abielus.    Kes armastab, soovib heaolu ka oma armastatule ja soovib  ka oma vajadustega arvestamist.  Loogiline, kuid praktikas raskesti teostatav, sest kummagi Egod tõstavad kohe pead . Ikka tundub, et teine saab rohkem ja mina ohverdan rohkem. Elu ei ole lihtne ja inimesed pole kaugeltki ideaalsed. Ka lähisuhetes püütakse vahel profiiti lõigata partneri arvelt. Olgu öeldud, et täielikku võrdsust peres olla ei saa. Loodus on seadnud teatavad rollijaotused paika. Ideaalis peaks mõlemad partnerid saama pere kõrvalt ka oma erialase või muud laadi eneseteostuse viisidele  aega leidma. Kuid kas see alati on võimalik? Kindlasti mitte. Siis oleks õigem oma huvid tahaplaanile ja pere huvid esiplaanile seadma. Iga ettevõtmine nõuab teatud ohvreid, see on paratamatus ja sellega peaks arvestama. Igal saavutusel on hind. Elus võivad erinevate saavutuste ajad jaotuda erinevatele eluperioodidele. Kui olla paindlik, siis millestki väga olulisest loobuma ei pea. Tegutsedes targalt ja haarates sarvist probleemidel enne, kui need ilmsiks tulevad, on õige taktika. Tark inimene märkab  kujunemisjärgus probleemide algeid õigeaegselt ja alustab nende põhjuste kõrvaldamisega õigeaegselt. Tark inimene on mõistev, empaatiline ja paindlik, ta oskab eristada olulisi asju ebaolulistest. Ta ohverdab mõned vähem olulised asjad oluliste nimel.